હળવદ સહિત મોરબી જિલ્લામાં આચરવામાં આવેલ તળાવ કૌભાંડ મામલે એ ડિવીઝન પોલીસ દ્વારા ગઈકાલે મોડી રાત્રે હળવદના ધારાસભ્ય પરસોતમ સાબરીયા અને તેમના નજીકના વકીલ ભરતભાઇ ગડેશિયાને એ ડીવીઝન પોલીસ મથકે લાવી પુછપરછ શરૂ કરતા પંથકમાં ભારે ખળભળાટ મચી ગયો છે તો બીજી તરફ હળવદમાં આજે ધારાસભ્યના જનસંપર્ક કાર્યાલયનું ઉદ્‌ઘાટન હતું પરંતુ તળાવ કૌભાંડ મામલે પુછપરછ માટે ધારાસભ્ય પરસોતમ સાબરીયાની અટકાયત થતા તેમની ગેરહાજરીમાં જનસંપર્ક કાર્યાલય ખાતે મોરબી અને ટંકારાના ધારાસભ્યોએ હાજરી આપી હતી અને હળવદના ધારાસભ્યની અટકાયત મામલે પ્રતિક્રિયા આપતા જણાવ્યું હતું કે, હળવદના ધારાસભ્ય પરસોતમ સાબરીયાને ખોટી રીતે ફસાવામાં આવ્યા છે અને જો ધારાસભ્યને મુકત નહીં કરાય તો તમામ કોંગી ધારાસભ્યો મોરબી એ ડીવીઝન મથકે ધસી જઈ વિરોધ નોંધાવશે.